Райнер Мария Рилке
„О, докосни ни!“
молят те нещата

Превод от немски: Стоян Бакърджиев, 1979

chitanka.info

„О, докосни ни!“ — молят те нещата

Възсепват те завоите: „Помни!“

Един ден, пренебрегнат от душата,

ще бъде дар за бъдещите дни.

Печалбите ни кой пресмята? Кой

отишлите си дни отдалечава?

Едното в другото се разпознава,

туй само знаем — аз и ти, и той.

Студът у нас все тъй ли ще расте?

Вечерен здрач, ливада, мирен дом

лицата ни докосват мълчешком —

стоят край нас и ни прегръщат те.

Аз съм в пространството и то е в мен;

то е единно… Птиците летят

през всички нас. Расте дърво отвъд,

но то и в мен расте през тоя ден.

При грижи в мен е моя собствен дом.

При скръб раздялата е в мен и бди.

Аз съм любим — на моите гърди

най-нежната се свива плачешком.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.